OzLabs/hebrew-wiki-articles huggingface dataset:
פלפל צהוב הונגרי

פלפל מאזור הכפר הגדול צצה, הונגריה
הפלפל צהוב הונגרי (בהונגרית: Zöldpaprika מילולית "פלפל ירוק"; בלטינית: Capsicum annuum) הוא זן בינוני של פלפל עם טווח רחב בסולם סקוביל (סולם החריפות) של 1,000 עד 15,000 יחידות סקוביל.<ref></ref><ref></ref><ref></ref> סוגים מסוימים אינם חריפים כלל (אפס סקוביל). הוא מכונה בהונגריה גם בשם "פלפל מאכל".

== תיאור ==
פלפל זה נקטף בדרך כלל לפני הבגרות כשהוא עדיין צהוב. אורכו נע בין 15-10&nbsp;ס"מ מהקצה המחודד עד לנקודה המעוגלת. עם ההתבגרות, הפלפל הופך לכתום, ואחר כך לאדום. על אף שהוא דומה במראהו למה שמכונה "פלפל בננה" כאשר הוא לא בשל, אך זהו זן שונה.<ref></ref>

בשל קלות הגידול והפרודוקטיביות של הצמח, גננים ביתיים רבים מחמיצים אותם בשלמות או כפרוסים לטבעות.<ref></ref><ref></ref><ref></ref>

== זנים ==
* פלפל סנטשי היא פפריקה עדינה, בעלת מעמד גאוגרפי מוגן.<ref></ref> נקרא על שם העיירה סנטש.
* פלפל TV, הקיצור של "tölteni való", כלומר למילוי. גרסה עדינה בעלת ערך גבוה הנאכל גולמית, משמש למאכלים שונים, או, כפי ששמו מרמז, יכול לשמש לפלפל ממולא, ממולא בתערובת של אורז ובשר ומוגש עם ברוטב עגבניות, הטעם דומה ללצ'ו.
* פלפל לצ'ו, גרסה זולה יותר, בשל מדי ומתון, לעיתים קרובות עם גוון של צבע כתום. כפי ששמו מרמז, משמש לעיתים קרובות למאכלים שונים המבוססים על לצ'ו.
* פלפל בודיסלו היא פלפל צהוב הונגרי חריף. נראה מאוד דומה לפלפל TV, חריפותו היא בסביבות 10,000 בסולם סקוביל. נקרא על שם הכפר Bogyiszló, שבו הוא נקטף באופן מסורתי.

== גלריה ==
<gallery>
קובץ:Wax_pepper.jpg
קובץ:Baby_Hungarian_Wax_Peppers_in_a_hydroponic_net_basket.jpg
קובץ:Fully_Ripe_Hungarian_Wax_pepper_(Red).jpg
קובץ:Hungarian_wax_pepper_IMG_5672.JPG
קובץ:Hungarian_wax_peppers_roots_being_revealed_IMG_5673.JPG
קובץ:Hungarian_wax_peppers_IMG_5535.JPG
קובץ:Hungarian_wax_peppers_IMG_5543.JPG
קובץ:Hungarian_wax_peppers_IMG_5644.JPG
קובץ:Hungarian_wax_peppers_-_flower_of_the_pepper_IMG_5434.JPG
קובץ:Hungarian_wax_peppers_,_hydroponic_and_led_grow_setup_IMG_5441.JPG
קובץ:Hungarian_wax_pepper_plant.jpg
קובץ:Hungarian_wax_pepper_small_plant_with_two_peppers_and_flowers.jpg
</gallery>

== לקריאה נוספת ==
* פפריקה
== קישורים חיצוניים ==

== הערות שוליים ==

קטגוריה:המטבח ההונגרי
קטגוריה:פלפל
מוחמד יזבכ

מוחמד יזבכ (בערבית: محمد يزبك, בתעתיק מדויק: מחמד יזבכ; נולד ב-1950) הוא איש דת לבנוני שיעי, ממייסדי חזבאללה, ראש מועצת השריעה של הארגון.

== ביוגרפיה ==
יזבכ נולד בשנת 1950, למשפחה שיעית בבודאי, כפר במחוז בעלבכ שבלבנון.<ref></ref><ref></ref><ref></ref> הוא למד תאולוגיה בנג'ף שבעיראק כתלמידו של מוחמד באקר א-סדר.<ref></ref>

== פעילות טרור ==
לאחר שסיים את לימודיו בעיראק, חזר יזבכ ללבנון ב-1980 שם היה שותף פעיל להקמת חווזות, מוסדות דת שיעיים, בלבנון.<ref></ref> לפני הקמת חזבאללה הוא היה חבר בתנועת אמל.<ref></ref><ref></ref>

עבאס מוסאווי, סובחי אל-טופיילי ויזבכ, כולם מן הבקאע, חברו לאנשי משמרות המהפכה האיראניים שהגיעו לבקאע בשנים 1981–1982 והחלו בהקמת ההתארגנות שבהמשך נקראה חזבאללה.<ref name=":0"></ref><ref name=":1"></ref><ref></ref> ב-1987 תמך יזבכ במרד טופיילי נגד אי-השוויון בחזבאללה לטובת אלה פעילים מדרום לבנון.<ref></ref> בשנות ה-90 הפך יזבכ למנהיג בכיר בחזבאללה, באזור הבקאע.<ref></ref> הוא הוציא פתוות בנוגע לפעילות חזבאללה שאחת מהן הייתה ב-2006 בנוגע לייצור פנטילין על ידי חזבאללה.<ref name="bomi"></ref> באמצעות פתווה זו הותרו ייצור הסם ומכירתו, אך הפתווה גם דרשה שאיש מחברי חזבאללה לא יצרוך את הסם.<ref name="bomi" /> <ref></ref>

יזבכ הוא נציגו של המנהיג העליון של איראן, עלי ח'אמנאי, בבקאע.<ref></ref> הוא אחראי על חלוקת המענקים הכספיים שהקצה משרדו של ח'אמנאי לחזבאללה.<ref></ref> בנוסף, יזבכ הוא הנציג המיוחד של מזכ"ל חזבאללה חסן נסראללה וחבר במועצה העליונה של חזבאללה, מועצת השורא.<ref></ref><ref></ref><ref></ref> בשנת 2009 נבחר שוב יזבכ למועצת השורא.<ref></ref> הוא מכהן גם כיושב ראש מועצת השריעה של חזבאללה, הידועה גם בשם הוועדה המשפטית העליונה.<ref name=":0" /><ref name=":1" />

== עמדותיו ==
יזבכ שיבח את הפיגועים בבסיסי הכוח הרב-לאומי בביירות ב-23 באוקטובר 1983, בהם נהרגו 241 אנשי צבא ארצות הברית. לטענתו, הפיגועים פגעו בשלטונה המוחלט של ארצות הברית וכן בצרפת.<ref name="mtk09"></ref> הוא גם הוסיף, "תנו לאמריקה ולישראל לדעת שיש לנו תאוות קדושים ושהמוטו שלנו הופך למציאות".<ref name="mtk09" /> הוא נוהג להשתמש באנלוגיה בין "קרב הגמל", מלחמת האזרחים הראשונה בקרב המוסלמים, לבין השימוש של חזבאללה בנשק בניסיון להפוך את ההתקפות החמושות של חזבאללה ללגיטימיות.<ref name="arejk"></ref> בשנת 2012, הוא הוביל למתחים כשהחיה מחלוקת היסטורית בין סונים לשיעים כשמתח ביקורת פומבית על עאישה, בת זוגו השלישית של הנביא מוחמד.<ref name="arejk" />

== ניסיונות התנקשות וסנקציות ==
ב-9 בדצמבר 2005 ניצל יזבכ ללא פגע מניסיון התנקשות בבעלבכ.<ref></ref><ref></ref> פיצוץ מחוץ לביתו לא גרם לנפגעים.<ref></ref>

מקורות זרים דיווחו כי מטרתו של "מבצע חד וחלק" ב-2006 במהלך מלחמת לבנון השנייה הייתה לחטוף את יזבכ.

במאי 2017 היה יזבכ כפוף לסנקציות שהטילו ארצות הברית וחלק ממדינות ערב, כולל סעודיה, איחוד האמירויות הערביות ובחריין, בנוסף לתשעה בכירים נוספים בחזבאללה.<ref></ref>

== קישורים חיצוניים ==

* יענקי פרבר, [https://www.bhol.co.il/news/1505756 בכיר בחזבאללה: "המשטר הציוני עומד בפני מלחמת אזרחים",] בחדרי חרדים, 20 בפברואר 2023

== הערות שוליים ==

קטגוריה:ניסיונות התנקשות
קטגוריה:חזבאללה
קטגוריה:ילידי 1950
רסאן אל-מג'אלי

רסאן אל-מג'אלי או ע'סאן אל-מג'אלי (בערבית: غسان المجالي) הוא דיפלומט ירדני. החל מספטמבר 2018 מכהן כשגריר ירדן בישראל.

== ביוגרפיה ==
שימש בעבר כשגריר ירדן בספרד.<ref name=":0"></ref><ref></ref>

בספטמבר 2018 מונה לשגריר ירדן בישראל, מינוי שנכנס לתוקף בנובמבר 2018.<ref></ref> הוא החליף את השגריר הקודם, וליד עובידאת.<ref></ref>

בינואר 2023 ניסה השגריר, ללא תיאום מוקדם עם המשטרה, להתפלל במסגד אל-אקצא ויצר תקרית דיפלומטית כאשר כניסתו למתחם נמנעה. בהמשך חזר למקום והתפלל.<ref></ref>

בנובמבר 2023, בעקבות מלחמת חרבות ברזל, החליטה ירדן להוציא את השגריר מישראל והוא הוחזר לעמאן.<ref></ref>

נשוי למונא אל-מג'אלי.<ref name=":0" />

== הערות שוליים ==

קטגוריה:שגרירי ירדן בישראל
Roger Waters: Us + Them

Roger Waters: Us + Them הוא סרט הופעה בריטי מאת רוג'ר ווטרס משנת 2019, אשר בוים על ידי שון אוונס וווטרס עצמו. הסרט צולם באולם ההופעות זיגו דום באמסטרדם.

== הוצאה לאור ==
מספר חודשים לפני שחרור הסרט לקהל הרחב, הוקרן בפסטיבל ונציה. הפצת הסרט לוותה בסרט דוקומנטרי בשם "A Fleeting Gilmpes", בו מופיעות חזרות ובדיקות סאונד של ווטרס ולהקתו לקראת ההופעה.

בחודש מאי בשנת 2020 הכריז ווטרס כי הסרט יופץ במגוון פורמטים בהמשך השנה. תחילה, הסרט הועלה לאתר YouTube ב-16 ביוני. בהמשך, יצא לאור בגרסאות Blu-ray, DVD, שלושה תקליטים ושני תקליטורים ב-2 באוקטובר.

== רשימת השירים ==
רשימת השירים הנ"ל מתארת את מהדורת ה-2CD.

== משתתפים ==

== מיקומי שיא ==
{| class="wikitable sortable"
!מדינה
!עורך המצעד
!מקום
|-
|
|איגוד תעשיית ההקלטות הפורטוגזי
|1
|-
|
|איגוד תעשיית ההקלטות הפולני
|3
|-
|
|מצעדי ה-GfK אנטרטיינמנט
|4
|-
|
|איגוד תעשיית ההקלטות האיטלקי
|5
|-
|
|חברת המצעדים הרשמית
|5
|-
|
|המצעד השווייצרי
|6
|-
|
|חברת המצעדים הרשמית
|9
|-
|
|אולטראטופ וולוניה
|10
|-
|
|איגוד תעשיית ההקלטות ההונגרי
|10
|-
|
|Ö3 אוסטריה טופ 40
|12
|-
|
|איגוד תעשיית ההקלטות הספרדי
|13
|-
|
|מצעד 100 האלבומים ההולנדי
|15
|-
|
|VG-lista
|15
|-
|
|אולטראטופ פלאנדרס
|23
|-
|
|מצעד המוזיקה הרשמי של ניו זילנד
|24
|-
|
|חברת המצעדים הרשמית
|27
|-
|
|איגוד תעשיית ההקלטות הצרפתי
|33
|-
|
|מצעדי ה-ARIA
|35
|}

== תארים ==
{| class="wikitable sortable"
!מדינה
!איגוד
!תואר
!רכישות
|-
|
|איגוד תעשיית ההקלטות הצרפתי
|אלבום זהב
|5,000
|}
==קישורים חיצוניים==

קטגוריה:אלבומי הופעה באנגלית
קטגוריה:אלבומי הופעה מ-2020
קטגוריה:אלבומי חברת קולומביה רקורדס
קטגוריה:סרטי 2019
קטגוריה:סרטים באנגלית
פפרונאטה

פפרונאטה עם עגבניות
פרונאטה ללא עגבניות
פפרונאטה (באיטלקית: Peperonata) היא מנה המבוססת על פלפלים חתוכים לפרוסות דקות ומבושלת במחבת ברוטב שום, בצל ועגבניות.<ref></ref>

== הכנה ==
להכנת המנה, מקלפים תחילה פלפלים אדומים, ירוקים או צהובים (גם מעורבים) ועגבניות, מורידים את הקליפה וחותכים את הירקות לרצועות או לקוביות וקוצצים את הבצלים. אחר כך הכל מתבשל בסיר עם שמן זית או תערובת של חמאה ושמן זית. (אם את המנה אמורים לאכול קרה, אין להשתמש בחמאה) התיבול הוא במלח, פלפל, חומץ יין ואולי שום. הפפרונאטה מוכנה כשחתיכות הפלפל מבושלות, אך לא מתפוררות ורוב הנוזלים התאדו. בהתאם למתכון, ייתכן שלא צריך להוסיף עגבניות או בצל.

== דמיון ==
מאכלים דומים נמצאים גם בחלקים אחרים של אירופה, כמו ביוון, ספרד (פיסטו), בבלקן (סטאראש), בצרפת (רטטוי), או בהונגריה (לצ'ו). באיטליה, פפרונאטה אופיינית לליגוריה ולאזורי מצוג'ורנו, אך הוא נצרך במגוון וריאציות ברחבי המדינה.

== שיטות הצריכה ==
המאכל מתאים לכל עונות השנה. ניתן לצרוך אותו חם כתוספת למנה, חמים כמנה עיקרית או קר כמנה ראשונה. המאכל הולך טוב עם קציצות, המבורגרים או בקלה, או אפילו בצורה פשוטה יותר כשמונח על לחם קלוי, כמו ברוסקטה.

== קישורים חיצוניים ==

* 

== הערות שוליים ==

קטגוריה:המטבח האיטלקי
קטגוריה:מתאבנים
טבילת אש מבצעית

מטוס הקרב החמקן לוקהיד מרטין F-35 לייטנינג II עשה את טבילת האש המבצעית שלו בחיל האוויר הישראלי בביצוע תקיפה אווירית ב-2018, וגם רשם את הפלת הבכורה העולמית שלו בחיל האוויר הישראלי, ב-2021.]]
טבילת אש מבצעית היא מונח צבאי המתאר את ההפעלה הקרבית הראשונה של מערכת צבאית או אמצעי לחימה בקרב ופעילות מבצעית (בניגוד להפעלתם בניסויים, באימונים או בתרגילים) ולעיתים מתייחס גם לקרב הראשון של יחידה צבאית.

מערכת לחימה שעברה טבילת אש מבצעית בהצלחה נחשבת ל"מוכחת בקרב" (Combat proven או Battle proven), דבר שמעלה את קרנה ויוקרתה ותורם לשיווקה המוצלח (אם היא נמכרת גם לצורכי ייצוא), לעומת מערכות שטרם עמדו במבחן הקרב, ובתאוריה עלולות לא לעבוד כשורה בזמן אמת, ספק שמוסר ברובו במערכת שעברה טבילת אש מבצעית מוצלחת.

בעקבות טבילת האש המבצעית, מתכנני ומפתחי המערכת מקבלים משוב מהחיילים שהפעילו אותה, מתקנים תקלות שנתגלו בשטח ומתכננים שיפורים שייושמו בדור הבא של המערכת (למשל: המרכבה סימן 2 הוא שיפור של המרכבה סימן 1 לפי משוב שקיבלה מנת"ק מלוחמי חיל השריון במלחמת לבנון הראשונה). 

במערכות רבות, ובעיקר בכלי טיס וכלי שיט, נהוג לציין באופן מיוחד את טבילת האש המבצעית ולתעד אותה כחלק מההיסטוריה וממורשת הקרב – למשל, יירוט אווירי ראשון או הפלת בכורה על ידי מטוס קרב או מערכת הגנה אווירית. תיעוד ההפלות של חיל האוויר הישראלי כולל מספר הפלות בכורה של כלי טיס ושל מערכות הגנה אווירית, שחלקן הן הפלות בכורה עולמיות. לדוגמה, מטוס ה-F-35 עשה את טבילת האש המבצעית שלו בחיל האוויר הישראלי ב-2018, וגם רשם את הפלת הבכורה העולמית שלו בחיל האוויר הישראלי, ב-2021.

קטגוריה:צבא
פלפל חלבי

פלפל חלבי (בערבית: فلفل حلبي; בטורקית: Halep biberi; באנגלית: Aleppo pepper או Halaby pepper) הוא מגוון של פלפלים המשמש כתבלין, במיוחד במטבח הטורקי, המטבח המזרח תיכוני והמטבח הים-תיכוני. אחד משמותיו הוא פלפל חלבי,<ref></ref> תרמיליו מבשילים לצבע בורגונדי, ולאחר מכן מיובשים למחצה, מוציאים את הזרעים ומרסקים או טוחנים אותו גס. בטורקיה, פול ביבר הוא התבלין השלישי בשימוש, אחרי מלח ופלפל שחור. בערבית, הפלפל קרוי על שם חלב, עיר מיושבת לאורך דרך המשי בצפון סוריה, והוא גדל בסוריה ובטורקיה.

על אף שהוא תבלין נפוץ, השימוש בו באירופה ובארצות הברית מחוץ לקהילות המהגרים הארמניות, הסוריות והטורקיות היה נדיר עד המאה ה-20, כאשר מקור אחד (מגזין לוס אנג'לס) תיאר את עליית השימוש בו בקרב אוכלוסיית ארצות הברית הרחבה יותר, זאת על פי הפרסום של שנת 1994 "הבישול של הים התיכון המזרחי" מאת פאולה וולפרט .<ref></ref>

== מאפיינים ==
לפלפל חלבי רמת חריפות מתונה של כ-10,000 בסולם סקוביל, <ref></ref> <ref></ref> עם מעט פירותיות ותת גוון עדין דמוי כמון. טעמו דומה לאנצ'ו צ'ילי , אך שמנוני יותר ומעט מלוח. המלח משמש לעיתים קרובות בתהליך הייבוש. הוא מתון למדי, החריפות שלו נבנית לאט, עם טעם פירותי דמוי צימוקים. זה גם תואר כבעל טעם של "מתיקות, עגלגלות ובישום של הסוג הטוב ביותר של עגבניות מיובשות, אבל עם "בעיטה" משמעותית מאחוריו".<ref></ref> כמה שפים ידועים מעדיפים פלפל חלבי בגלל "איכויותיו הפירותיות והבהירות".<ref></ref>

== שימושים ==
השימוש הנפוץ ביותר הוא בצורת פתיתים מרוסקים, שהם בדרך כלל מעט עדינים ושמנוניים יותר מפלפל אדום כתוש רגיל, עם שמץ של מליחות וטעם מעט דמוי צימוקים. בניגוד לפלפל אדום כתוש, הפתיתים אינם מכילים בשר פנימי או זרעים, מה שתורם לעדינות. פלפל חלבי כתוש יכול לשמש כתחליף לפלפל אדום כתוש או לפפריקה.

התבלין הוא מרכיב נפוץ בחלק מהמנות המורכבות של מזה.<ref></ref>

== לקריאה נוספת ==
* אורפה ביבר
* רשימת זני Capsicum cultivars

==קישורים חיצוניים==

== הערות שוליים ==

קטגוריה:המטבח הים-תיכוני
קטגוריה:המטבח המזרח-תיכוני
קטגוריה:תבלינים
קטגוריה:המטבח הערבי
קטגוריה:חלב (עיר)
קטגוריה:המטבח הטורקי
קטגוריה:המטבח הארמני
Super Live in Japan

Super Live in Japan הוא סרט הופעה של להקת Queen + Paul Rodgers משנת 2006, אשר יצא לאור ביפן בלבד. ההופעה צולמה במתחם סאיטאמה סופר ארנה ב-27 באוקטובר 2005, במסגרת סיבוב ההופעות הראשון של הלהקה, "Queen + Paul Rodgers Tour".

על אף שהסרט הופץ ביפן בלבד, 15 מהשירים המופיעים בו הופיעו בגרסה המורחבת של אלבום האולפן הראשון של הלהקה "The Cosmos Rocks" משנת 2008.

אל סרט ההופעה צורף סרט דוקומנטרי באורך 25 דקות בשם "Backstage in Budapest".

הסרט מכיל גרסאות כיסוי לשירי להקות Queen, Free, Rock Therapy, Bad Company וקריירות הסולו של בריאן מיי ופרדי מרקיורי, סולן הלהקה שקדם לרודג'רס.

== רשימת השירים ==
{| class="wikitable"
!#
!שיר
!כותב/ים
!אמן מקורי
!אלבום מקורי
|-
! colspan="5" |תקליטור 1
|-
|1.
|"Reaching Out"
|אנדי היל • דון בלאק
|Rock Therapy
| -
|-
|2.
|"Tie Your Mother Down"
| rowspan="2" |בריאן מיי
| rowspan="3" |Queen
|"A Day at the Races"
|-
|3.
|"Fat Bottomed Girls"
|"Jazz"
|-
|4.
|"Another One Bites the Dust"
|ג'ון דיקון
|"The Game"
|-
|5.
|"Fire and Water"
|אנדי פראסר • פול רודג'רס
|Free
|"Fire and Water"
|-
|6.
|"Crazy Little Thing Called Love"
|פרדי מרקיורי
|Queen
|"The Game"
|-
|7.
|"Say It's Not True"
|רוג'ר טיילור
|Queen + Paul Rodgers
|"The Cosmos Rocks"
|-
|8.
|"39'"
|מיי
| rowspan="4" |Queen
| rowspan="2" |"A Night at the Opera"
|-
|9.
|"Love of My Life"
|מרקיורי
|-
|10.
|"Teo Torriatte"
| rowspan="2" |מיי
|"A Day at the Races"
|-
|11.
|"Hammer to Fall"
|"The Works"
|-
|12.
|"Feel Like Makin' Love"
|רודג'רס
|Bad Company
|"Straight Shooter"
|-
|13.
|"Let There Be Drums"
| colspan="2" |סנדי נלסון
|"Let There Be Drums"
|-
|14.
|"I'm in Love with My Car"
|טיילור
|Queen
|"A Night at the Opera"
|-
|15.
|"Guitar Solo"
|מיי
| colspan="2" | -
|-
|16.
|"Last Horizon"
| colspan="2" |מיי
|"Back to the Light"
|-
|17.
|"These Are the Days of Our Lives"
| rowspan="2" |טיילור
| rowspan="2" |Queen
|"Innuendo"
|-
|18.
|"Radio Ga Ga"
|"The Works"
|-
|19.
|"Can't Get Enough"
|מיק ראלפס
|Bad Company
|"Bad Company"
|-
|20.
|"A Kind of Magic"
|טיילור
|Queen
|"A Kind of Magic"
|-
|21.
|"Wishing Well"
|רודג'רס • סיימון קיירק • טצו יאמאהוצ'י • פול קוסוף וג'ון בנדריק
|Free
|"Heartbreaker"
|-
|22.
|"I Want It All"
|מיי
| rowspan="2" |Queen
|"The Miracle"
|-
|23.
|"Bohemian Rhapsody"
|מרקיורי
|"A Night at the Opera"
|-
|24.
|"I Was Born to Love You"
| colspan="2" |מרקיורי
|"Mr. Bad Guy"
|-
|25.
|"The Show Must Go On"
|מיי
|Queen
|"Innuendo"
|-
|26.
|"All Right Now"
|רודג'רס • פראסר
|Free
|"Fire and Water"
|-
|27.
|"We Will Rock You"
|מיי
| rowspan="2" |Queen
| rowspan="2" |"News of the World"
|-
|28.
|"We Are the Champions"
|מרקיורי
|-
|29.
|"God Save the Queen"
|עממי
| colspan="2" | -
|-
! colspan="5" |תקליטור 2
|-
|1.
|"Backstage in Budapest"
| colspan="3" | -
|}

== משתתפים ==
* פול רודג'רס - שירה מובילה וגיטרה
* בריאן מיי - גיטרה מובילה, שירה מלווה ושירה מובילה
* רוג'ר טיילור - תופים, שירה מלווה ושירה מובילה
* ג'יימי מוזס - גיטרת קצב ושירה מלווה
* דני מירנדה - גיטרת בס ושירה מלווה
* ספייק אדני - קלידים

== קישורים חיצוניים ==

קטגוריה:סרטי 2006
קטגוריה:סרטים באנגלית
קטגוריה:סרטי הופעה
קטגוריה:אלבומי וידאו מ-2006
קטגוריה:אלבומי וידאו באנגלית
בורג' רחאל

בּוּרְג' רַחָּ֫אל (בערבית: برج رحال) הוא כפר שיעי לבנוני שיעית בנפת צור, מחוז דרום לבנון.

== אטימולוגיה ==
לפי אדוארד פאלמר, מובן ופירוש השם, בערבית, הוא "מגדל המטייל", או "מגדל הנוסע" (The traveller's tower).<ref></ref>

== מיקום וגאוגרפיה ==
בורג' רחאל שוכן בגובה של כ-120 מטרים מעל פני הים, כ-10 קילומטרים צפונית מזרחית לעיר צור, כ-2 קילומטרים מערבית לבדיאס.

== היסטוריה ==
בשנות ה-60 של המאה ה-19, ארנסט רנן מצא כאן שורה של שבעה מבנים, שלושה פתוחים וארבעה סגורים. בנוסף, סיפרו לו ש מצפון- מזרח למבנים אלו, ישנם עוד שבעה מבנים כאלו, קבורים, מתחת לאדמה. המקומיים קראו להם קברי המלכים - קוּבּ֫וּר אל-מוּל֫וּכּ (قبور الملوك) והם כיוונו למלכי העיר צור.<ref></ref>

בשנת 1875, ויקטור גרן דיווח כי בכפר גרים 400 תושבי מתואלים.<ref></ref> גרן מסר פרטים על מה שראה ושמע בכפר:

# ביישוב, במקומות שונים, אבנים מסותתות היטב, שנלקחו ממבצר עתיק.<ref name=":0"></ref>
# <ref name=":0" />
# מערבית לח'רבת מהית'ה, גרן מצא חורבה בשם ח'רבת כרם אל-מסרטה (Kerm el Meserta) ובה שרידי בתי בד, סרקופגים שבורים, אבני ריחיים, מספר רב של אבני פסיפס מפוזרות. בערך, ובור מים גדול.<ref name=":0" />
# כעשרים דקות הליכה מח'רבת כרם אל-מסרטה, לכיוון דרום-מערב, הוא מצא גבעה ועליה שרידי כפר הרוס בשם ח'רבת חלואה (Kh. Halua).<ref name=":0" />
# מצפון-מזרח לח'רבת חלואה, ישנה במה מוקפת אבנים גדולות, ובה בור מים שנקרא ביר אל-מלאחה (Bir el Mellaha).<ref name=":0" />

==קישורים חיצוניים==

== הערות שוליים ==

קטגוריה:מחוז דרום לבנון: יישובים
Reaching Out (שיר של Rock Therapy)

"Reaching Out" (מאנגלית: "יישוג") הוא סינגל צדקה משנת 1996 של ההרכב הזמני Rock Therapy, אשר הופק בשיתוף פעולה עם המרכז לטיפול במוזיקה נורדוף-רובינס, המסייע לילדים בעלי צרכים מיוחדים לתקשר עם סביבתם באמצעות מוזיקה.

== רשימת השמעה ==

== מיקומי שיא ==

== גרסת Queen + Paul Rodgers ==

"Reaching Out" / "Tie Your Mother Down" הוא סינגל הבכורה של שיתוף הפעולה של להקת Queen + Paul Rodgers.

=== רקע ===
השיר "Reaching Out" היה לאחד מהשירים העיקריים בהופעות להקת Queen + Paul Rodgers. הלהקה אף הוציאה את השיר במספר גרסאות מחודשות, אשר הוקלטו במהלך הופעותיהן. חלק מגרסאות השיר מופיעות באלבומים "Return of the Champions", "Super Live in Japan", הגרסה המורחבת של "The Cosmos Rocks" ועוד. הגרסה מתוך אלבום ההופעה "Return of the Champions" יצאה לאור כסינגל, אשר כלל בצד א' מחרוזת של השיר הנ"ל, יחד עם השיר "Tie Your Mother Down" (מתוך האלבום "A Day at the Races" מאת להקת Queen), ובצד ב' הופיע השיר "Fat Bottomed Girls" (מתוך האלבום "Jazz", גם הוא של להקת Queen).

=== רשימת השמעה ===

=== מיקומי שיא ===

== גרסת אמינם ==
"Beautiful" הוא שיר מאת הראפר אמינם, מתוך אלבומו השישי, "Relpase". השיר יצא לאור כסינגל ב-11 באוגוסט 2009.

=== רקע ===
אחת מגרסאות ההופעה של Queen + Paul Rosgers שימשו את הראפר אמינם, עבור השיר הנ"ל, מתוך אלבומו, "Relapes". ככל הנראה, השימוש בשיר נעשה כאות תודה ללהקה, על כך שהשתמשה בשיר "Lose Yourself" כפתיח לסיבוב ההופעות הראשון של הלהקה, "Queen + Paul Rosgers Tour".

=== רשימת השמעה ===

==== גרסת ההורדה הדיגיטלית ====

==== גרסת הסינגל הדיגיטלי ====

==== גרסת התקליטור ====

==== גרסת המיני אלבום הדיגיטלי ====

=== מיקומי שיא ===

קטגוריה:שירי 1996
קטגוריה:סינגלי בכורה מ-2005
קטגוריה:סינגלים מ-1996
קטגוריה:שירים באנגלית
קטגוריה:שירי צדקה
קטגוריה:סינגלים בהוצאת פרלופון
קטגוריה:סינגלי בכורה מ-1996
קטגוריה:סינגלים בהוצאת EMI רקורדס
קטגוריה:סינגלים מ-2005
קטגוריה:סינגלים מ-2009
Rock Therapy

Rock Therapy היה שמו של הרכב זמני שפעל בשנת 1996. חברי ההרכב היו הגיטריסט בריאן מיי, המתופף צ'ארלי ווטס והזמרים סאם בראון, פול רודג'רס, אנדי פיירוות'ר ולולו.

== Reaching Out ==

ההרכב הוציא לאור סינגל אחד בלבד בשם "Reaching Out". לתהליך הפקת הסינגל סייעו אנשי המרכז לטיפול במוזיקה נורדוף-רובינס, אשר מספק סיוע בתקשור לילדים בעלי צרכים מיוחדים באמצעות מוזיקה.

== לאחר הפירוק ==
8 שנים לאחר מכן, הקימו מיי ורודג'רס (יחד עם המתופף רוג'ר טיילור) את להקת קווין+פול רודג'רס, אשר מהווה לשיתוף פעולה בין להקת קווין לרודג'רס. יחד הוציאו לאור אלבום אולפן, שני אלבומי הופעה, שלושה אלבומי וידאו, שלושה סינגלים ושלושה סינגלים שיווקיים. בשנת 2009 הוחלף רודג'רס באדם למברט, והלהקה הוקמה מחדש תחת השם קווין+אדם למברט.

== קישורים חיצוניים ==

קטגוריה:הרכבים מוזיקליים
קטגוריה:להקות שהוקמו בשנת 1996
מקסים פדייב

מקסים "מקס" אלכסנדרוביץ' פדייב (ברוסית: Макси́м Александрович Фаде́ев; נולד ב-6 במאי 1968) הוא זמר-יוצר, מלחין ומפיק רוסי.<ref></ref>

== ביוגרפיה וקריירה ==
=== ראשית חייו ===
מקסים פדייב נולד ב-6 במאי 1968 בקורגן, מחוז קורגן, ברית המועצות. כשהיה ילד, הוא למד בבית ספר למוזיקה בקורגן, ולמד לנגן בגיטרה בס. מאוחר יותר למד בשתי אוניברסיטאות, שתיהן מתמחות במוזיקה, כשהיה בן חמש-עשרה בלבד. פדייב החל לעבוד עם מוזיקאים מקצועיים ב-1989, כמו לריסה דולינה וגם ולרי לאונטייב.<ref></ref>

הוא זכה לתמיכה של השחקן סרגיי קירילוב , שניסה לשלב את פדייב בעולם המוזיקה.

=== 1993–2003: לינדה ו"מפעל הכוכבים 2" ===
בשנת 1993 החל פדייב לנהל את הזמרת סבטלנה גיימן, שלימים תתפרסם בתור לינדה . פדייב כתב, הפיק והלחין את החומרים המוזיקליים שלה.<ref></ref> לאחר שנוהלה על ידי פדייב, לינדה זכתה לתשומת לב תקשורתית ובעקבותיה צברה פופולריות רבה. השותפות של השניים הסתיימה ב-1999. בסופו של דבר, לינדה התחילה לכתוב את השירים שלה בעצמה.

לאחר שזכה להצלחה רבה כמפיק מוזיקלי, פדייב הצליח גם כמפיק טלוויזיה בעונה השנייה של תוכנית הכישרונות של הערוץ הראשון, "מפעל הכוכבים". מתוך התוכנית יצאו בסופו של דבר זמרים רוסים פופולריים רבים, כמו יוליה סאביצ'בה, ילנה טמניקובה, אירקלי פירז'לאבה, פייר נרסיסו וילנה טרלייבה. סאביצ'בה התמודדה בסופו של דבר עבור רוסיה בתחרות האירוויזיון שאירעה בשנת 2004, והגיעה למקום האחד-עשר. זמן קצר לאחר "מפעל הכוכבים", החל פדייב לנהל את הזמרת גלוקוזה, שזכתה להצלחה רבה.

=== 2003–הווה: מונוליט רקורדס, "מפעל הכוכבים 5" וסרברו ===
פדייב הקים חברת תקליטים משלו, מונוליט רקורדס, בשנת 2003. היא ממוקמת במוסקבה, ועד מהרה הפכה לאחת מחברות התקליטים המשפיעות ביותר ברוסיה, כמו גם במדינות ברית המועצות לשעבר.<ref></ref> בשנת 2004 יצא דרך חברת התקליטים האלבום Джага-Джага שקיבל ברוסיה את תואר הפלטינה.

בשנת 2005 חזר פדייב להפקת טלוויזיה כמפיק שותף של תוכנית הכישרונות של הערוץ הראשון, "מפעל הכוכבים 5".

מאוחר יותר הוא התמקד בפרויקט החדש שלו, להקת הבנות סרברו. הלהקה זכתה במקום השלישי בתחרות האירוויזיון שאירעה בשנת 2007, זכתה מאז בפרסים רבים והפכה לאחת מלהקות הבנות המצליחות ביותר ברוסיה באותו העשור בו הוקמה.<ref></ref> הלהקה הוציאה את אלבום הבכורה שלה, Opiumroz, ב-25 באפריל 2009 בהוצאת מונוליט רקורדס.<ref></ref>

בשנת 2011, הוציא פדייב את "Googoosha" לראשונה בגרסה בין-לאומית שהוקלטה בשפה האנגלית בלבד. לאחר מכן, הופצו מספר גרסאות שונות של השיר, השונות באורכן כמו גם בלחן שלהן. את השיר כתב פדייב לצד אולרה צריאבקינה והופק על ידו בהתאם.<ref></ref><ref></ref><ref name=":0"></ref> לאחר יציאתו של השיר, נודע כי הוא נכתב על הפוליטיקאית האוזבקית גולנרה קרימובה, בתו הבכורה של אסלאם קרימוב, נשיא אוזבקיסטן משנת 1991 ועד מותו ב-2016.<ref></ref><ref></ref> קרימובה ידועה בשם "גוגושה" ("Googoosha"), תחתיו הוציאה אלבום אולפן, באותו השם.<ref></ref> "Googoosha" עוקב אחרי כמיהה עזה של הכותב למושא אהבתו, אותה הוא משווה לגרם שמיים.<ref name=":0" /> כמו כן, הוא מתאר בשיר את עיניה של מושא אהבתו כ"פתרון להכול".<ref></ref>

פדייב וחברת התקליטים שבבעלותו, מונוליט רקורדס פתחו פרויקט חדש בחיפוש אחר זמרת סולו חדשה.<ref></ref>

== דיסקוגרפיה ==
=== אלבומי אולפן ===
* 2016: Nozhnisi
* 2018: Triumph

== קישורים חיצוניים ==
* 

== הערות שוליים ==

קטגוריה:מלחינים רוסים
קטגוריה:פזמונאים רוסים
קטגוריה:מפיקים מוזיקליים רוסים
קטגוריה:במאי וידאו קליפים רוסים
קטגוריה:מוזיקאים רוסים
קטגוריה:רוסים שנולדו ב-1968
סטראפאטסדה

סטראפטסאדה (ביוונית: Στραπατσάδα) הוא מאכל פופולרי באזורים רבים של יוון, במיוחד באיים היוניים.

== מאפיינים ==

המנה פופולרית בשל הזמינות והעלות הנמוכה של מרכיביו (עגבניות טריות, ביצים ושמן זית). לרוב מכינים אותו "במקום" ומגישים אותו לארוחת צהריים או לנשנוש קל. עם זאת, ניתן גם להגישו קר. המנה ידועה גם בשם Kagianas, <ref>[http://www.kopiaste.org/2007/11/kagianas-or-strapatsada/ "Kagianas or Strapatsada"], Kopiaste, November 2007. Retrieved September 3, 2016.</ref> <ref>[https://www.mygreekdish.com/recipe/greek-fresh-tomato-and-feta-egg-scramble-kagiana-or-strapatsada/ GREEK FRESH TOMATO AND FETA EGG SCRAMBLE (KAGIANA OR STRAPATSADA)]</ref>Koskosela או Menenei.

== הכנה ==

הכנת הסטראפטסאדה היא מהירה וקלה: העגבניות הקצוצות או המרוסקות מבושלות במחבת עם שמן זית ופלפל שחור עד שהן הופכות לרוטב סמיך. לאחר מכן מוסיפים את הביצים הטרופות ומערבבים עד לרתיחה. ניתן להוסיף גבינת פטה אופציונלית ממש לפני שמכבים את האש (לרוב אין צורך במלח אם משתמשים בפטה). אורגנו, טימין או עשבי תיבול יבשים אחרים יכולים לשמש כתיבול.<ref>Fotinatou-Kabitsi, Niovi. Traditional Kefalonian Recipes, Dekka Publications, Argostoli 2001.</ref>

המנה פופולרית במיוחד בקיץ, כאשר העגבניות הטריות בשפע. השם בא מהמילה האיטלקית "strapazzare" שפירושה לשבור ביצה ולערבב הכל תוך כדי הבישול.

== לקריאה נוספת ==
* שקשוקה
* ביצים מקושקשות
* פיפראדֶה
* מנמן (מאכל)
* ביצים בסגנון חוואים

== הערות שוליים ==

קטגוריה:מאכלי עגבניות
קטגוריה:מאכלי ביצים
קטגוריה:המטבח היווני
ג'ורג' צ'ארלס אייד

ג'ורג' צ'ארלס אייד (באנגלית: George Charles Aid; ) היה צייר, תחריטאי ומורה אמריקאי הידוע בציורי דיוקן, נוף וז'אנר. אייד היה פעיל בצרפת, הולנד וקרולינה.

== ביוגרפיה ==
ג'ורג' צ'ארלס אייד, יליד בקווינסי, אילינוי, למד בבית הספר לאמנויות סנט לואיס בסנט לואיס והחל לעבוד כמאייר בעיתונים שונים של סנט לואיס. בשנת 1899, הוא קיבל מלגה לנסיעות ולימוד בפריז, צרפת. הוא נרשם באקדמיה ז'וליאן והחל לעבוד אצל ז'אן פול לורן וז'אן-ז'וזף בנג'מין-קונסטנט וכן עם לוסיאן סיימון וצ'ארלס קוט באקדמיה דה לה גרנדה שאומייר. הוא הציג את עבודותיו בצרפת ובארצות הברית, והוא זכה במדליית כסף ביריד העולמי של סנט לואיס ב-1904.<ref></ref>

בשנת 1906 רכשה ממשלת שוודיה את אחד מציוריו של אייד שהוצג בסלון פריז. אייד הוזמן גם להראות את עבודת התחריט שלו, יחד עם קלרנס גננון, והרמן ארמור וובסטר. עבודתו נסקרה על ידי מבקרי אמנות כמו צ'ארלס דקאי.<ref></ref>
שחקניות ברידג', 1914
אייד נשאר בצרפת במשך חמש עשרה שנים, ופגש אמנים אמריקאים אחרים כמו ריצ'רד מילר ופרדריק קארל פריסקה. הוא גם פגש סטודנטית צעירה למוזיקה מדרום קרוליינה בשם מרי אור, שהפכה לאשתו בשנת 1910. בני הזוג עברו לאיטליה.<ref></ref>

לאחר מלחמת העולם הראשונה, ג'ורג' ומרי חזרו לארצות הברית. הם נסעו במשך כמה שנים, והתיישבו בטריון, צפון קרוליינה בשנת 1920. הם בחרו בטריון כי, כמו באירופה, הם הצליחו למצוא מושבה אמנותית. במהלך שנות ה-20, ג'ורג' צ'ארלס אייד הפך לאמן בעל מוניטין התמחה בתחריט וצילום פורטרטים של אנשים בולטים מקרולינה.

הוא הוזמן גם לצייר את "הטבילה של וירג'יניה דאר" להנצחת ההיסטוריה המוקדמת של צפון קרוליינה. הציור נתרם מאוחר יותר למוזיאון המנטה בשארלוט.<ref></ref>

ג'ורג' צ'ארלס אייד מת בטריון ב-1938.

== קישורים חיצוניים ==

* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1872
קטגוריה:אמריקאים שנפטרו ב-1938
ברטה פרלמוטר-הימן

ברטה (ברטי) פרלמוטר-הימן (4 בפברואר 1916 – 3 בנובמבר 2003) הייתה כימאית פיזיקלית ישראלית שכיהנה כפרופסור במכון לכימיה של האוניברסיטה העברית בירושלים.

== ביוגרפיה ==
ברטה פרלמוטר נולדה במינכן,<ref name=":0"></ref> בתם היחידה של ד"ר אלפרד (אפרים) פרלמוטר, ביולוג ומומחה לדיג,<ref></ref> וסיסי (מטילדה) לבית זליגמן. אביה נולד בגרמניה ואמה נולדה בדרום אפריקה. דודתה מצד אביה היא הסופרג'יסטית פאולין פרלמוטר סטיינם ,<ref name=":1"></ref> סבתה של הפעילה הפמיניסטית גלוריה סטיינם.

עלתה לארץ ישראל בסוף שנות ה-30.<ref></ref> נישאה לג'ון (צבי) הימן, יליד לונדון ולימים פרופסור.<ref name=":1" /> לזוג לא נולדו ילדים.

פרלמוטר-הימן עשתה את כל לימודיה באוניברסיטה העברית. את לימודי הדוקטורט בכימיה פיזיקלית השלימה ב-1947 בהנחיית לדיסלאוס פרקש. עבודת הדוקטורט שלה עסקה בריאקציה בין ברום וכהלים שונים.<ref></ref>

ב-1954 הצטרפה לשורות המכון לכימיה כחברת סגל, עניין נדיר באותם ימים. ב-1958 מונתה למרצה בכירה, וב-1964 קודמה לדרגת פרופסור חבר.<ref name=":0" /> ב-1976 הייתה לפרופסור מן המניין.<ref name=":0" /> ב-1989 יצאה לגמלאות.<ref name=":0" /> עם תלמידיה נמנים הפרופסורים אסא ליפשיץ מהאוניברסיטה העברית, רות קורן מאוניברסיטת תל אביב ורות שנער מאוניברסיטת המדינה של איווה.

מחקרה של פרלמוטר-הימן עסק בקינטיקה של תמיסות חומציות ומתכתיות ובחקר ההשפעה של בליעת גלי קול בתגובות כימיות. בשנותיה המאוחרות כחוקרת השתמשה במחשבים ובממשקים גרפיים לחקר תהליכים כימיים הקשורים לכאוס, בדגש על תגובות אוסצילטוריות.

== הערות שוליים ==

קטגוריה:כימאיות ישראליות
קטגוריה:ישראליות ילידות גרמניה
קטגוריה:סגל האוניברסיטה העברית בירושלים: כימיה
קטגוריה:ישראלים שנולדו ב-1916
קטגוריה:ישראלים שנפטרו ב-2003
Metallica: Through the Never (פסקול)

Metallica: Through the Never הוא אלבום פסקול לסרט בעל שם זהה מאת להקת הת'ראש מטאל האמריקאית מטאליקה משנת 2013. האלבום מכיל שירים שהוקלטו במהלך הופעותיה של הלהקה באלברטה וקולומביה הבריטית שנה לפני כן ובדיקת סאונד שהתקיימה לפני הופעה שהתקיימה במסגרת סיבוב ההופעות The Full Arsenal Tour.

== רשימת השמעה ==

== מיקומי שיא ==

== תארים ==
{| class="wikitable"
!מדינה
!תואר
!מכירות
|-
|פולין
|אלבום זהב
|10,000
|-
|פורטוגל
|אלבום פלטינה
|15,000
|}

== משתתפים ==
* ג'יימס הטפילד - שירה מובילה וגיטרת קצב
* קירק האמט - גיטרה מובילה ושירה מלווה
* רוברט טרוחיו - גיטרת בס ושירה מלווה
* לארס אולריך - תופים

==קישורים חיצוניים==
* 

קטגוריה:אלבומי וידאו מ-2013
קטגוריה:אלבומי מטאליקה
קטגוריה:אלבומי הופעה באנגלית
איי. ג'יי. גרין

איי. ג'יי. גרין (באנגלית: AJ Green; נולד ב-27 בספטמבר 1999) הוא כדורסלן אמריקאי המשחק בעמדת הקלע במילווקי באקס מה-NBA.

== קריית תיכון ומכללות ==
גרין שיחק כדורסל תיכונים בתיכון עיר הולדתו סידר פולס, איווה, ובמדי איווה בארנסטורמרס במסגרת איגוד האתלטים החובבים. כ קלע בממוצע 26 נקודות למשחק, הפך לקלע המוביל של סידר פולס בכל הזמנים והוביל את הקבוצה לאליפות המדינה.

הוא דורג במקום ה-78 במחזור 2018 על ידי ESPN, ודורג ארבעה כוכבים על ידי שלושת מכוני הגיוס הגדולים. ב-11 באוגוסט 2017 הוא התחייב לשחק כדורסל מכללות באוניברסיטת צפון איווה , שם היה אביו בצוות האימון, ובחר בה על פני הצעות נוספות מאוניברסיטת המדינה של איווה, אוניברסיטת מינסוטה ואוניברסיטת נברסקה–לינקולן.

כ פתח גרין בכל 34 המשחקים של הקבוצה וקלע 15 נקודות בממוצע למשחק. בעונה זו הוא נבחר לפרשמן השנה של אזור עמק מיזורי ולחמישיית העונה השלישית באזור. ב-4 בינואר 2020 קלע גרין שיא קריירה של 35 נקודות בניצחון 69–64 על אוניברסיטת בראדלי, וב-8 בפברואר קלע 34 בניצחון 83–73 על דרייק. ארבעה ימים לאחר מכן הוא קלע 12 נקודות בניצחון 71–63 על אילינוי סטייט ועבר את רף אלף הנקודות בקריירה. בסיום העונה הסדירה נבחר גרין לשחקן העונה ב-MVC לאחר שהעמיד ממוצעים של 19.7 נקודות, 3 אסיסטים ו-3 ריבאונדים למשחק. לאחר סיום העונה הוא הכריז על מועמדותו לדראפט ה-NBA {{כ}}2020, אך ב-30 ביולי 2020 חזר בו וחזר לעונת ה שלו בצפון איווה.

בעונת 2020/21 שיחק גרין רק בשלושה משחקים, לאחר שנפצע בירך. בעונת הסיניור שלו הוא העמיד ממוצעים של 18.8 נקודות, 3.7 ריבאונדים ו-2.5 אסיסטים למשחק, ונבח שוב לשחקן השנה ב-MVC. בעקבות פציעתו העונה הקודמת הוא היה יכול להישאר לעונה נוספת במכללות, אך ב-1 ביוני 2022 הודיע שיתמודד בדראפט ה-NBA ויוותר על עונתו האחרונה.

== קריירה מקצועית ==
לאחר שלא נבחר בדראפט ה-NBA {{כ}}2022 חתם גרין על חוזה דו-כיווני עם מילווקי באקס, במדיה שיחק בליגת הקיץ של ה-NBA. בעונת הוא שיחק בעיקר בבאקס וכן בקבוצת ליגת הפיתוח שלהם, ויסקונסין הרד, בה קלע 21.1 נקודות למשחק בשבעה משחקים. במדי מילווקי הוא רשם ממוצעים של 4.4 נקודות ו-1.3 ריבאונדים למשחק.

ב-7 ביולי 2023 חתם גרין על חוזה סטנדרטי עם הבאקס. ב-8 בפברואר 2024 הוא קלע שיא קריירה של 27 נקודות, כולל 7 שלשות מ-8 ניסיונות, ב-22 דקות בהפסד 105–129 למינסוטה טימברוולבס.

== חיים אישיים ==
אביו של גרין, קייל, מאמן את קבוצת כדורסל המכללות של אוניברסיטת המדינה של איווה. אימו מישל שיחקה כדורסל עבור באוניברסיטת המלין והיא כירופרקטית. אחותו הצעירה אמרסון משחקת כמוהו כדורסל באוניברסיטת צפון איווה.

== קישורים חיצוניים ==

== הערות שוליים ==

קטגוריה:כדורסלני ויסקונסין הרד
קטגוריה:שחקני NBA שלא נבחרו בדראפט
קטגוריה:כדורסלני מילווקי באקס
קטגוריה:איווה: כדורסלנים
קטגוריה:כדורסלנים אמריקאים
קטגוריה:אמריקאים שנולדו ב-1999
הנצחת קורבנות מתקפת הפתע על ישראל

מיצג ההנצחה 06:29
פינת הנצחה עם אפשרות להדלקת [[נר נשמה וירטואלי לזכרם של הנופלים והנרצחים במלחמת חרבות ברזל בבית חולים איכילוב]]

מספר הצעות הועלו להנצחת קורבנות מתקפת הפתע על ישראל (7 באוקטובר 2023) וחללי מלחמת חרבות ברזל, בהן טקס זיכרון ממלכתי והקמת רשות הנצחה. מספר אנדרטאות הוקמו לזכר החללים.

==יום זיכרון לאומי==

לאחר מתקפת הפתע על ישראל הונחו על שולחן מליאת הכנסת חמש הצעות חוק לקיום יום זיכרון לאומי. בין מציעי הצעות החוק נמנים חברי הכנסת אתי עטייה, מירב בן ארי, אליהו דלל, נעמה לזימי ואוהד טל.

רוב ההצעות מבקשות לקבוע כיום זיכרון לאומי את כ"ג בתשרי או כ"ד בתשרי, יום או יומיים לאחר המועד העברי של מתקפת הטרור.

הצעות החוק כוללות מספר דרכי הנצחה, בהן טקס זיכרון ממלכתי, שתי דקות דומייה, הורדת דגל המדינה לחצי התורן במוסדות המדינה ובצה"ל, ישיבת ממלכתית במליאת כנסת, הוראות לציון היום במוסדות המדינה ובמוסדות החינוך, התאמת תוכני שידור ברשתות השידור בהתאם לאופי יום הזיכרון, והשבתה של בתי אוכל ובתי עינוגים.

ב-17 במרץ 2024 אישרה הממשלה לציין יום זיכרון לאומי לציון האסון שפקד את מדינת ישראל ב-7 באוקטובר ומלחמת חרבות ברזל (שם זמני). יום הזיכרון יצוין מדי שנה בכ"ד בתשרי בשני טקסים ממלכתיים.

== המוזיאון האינטראקטיבי 7.10.360 ==

במאי 2024, לקראת יום הזיכרון לחללי מערכות ישראל, השיק תאגיד השידור הישראלי מוזיאון וירטואלי אינטראקטיבי להנצחת מאורעות מתקפת הפתע והשלכותיה.

==הצעה להקמת רשות הנצחה==
חבר הכנסת עודד פורר ו-18 חברי כנסת נוספים הגישו הצעת חוק להקמת רשות זיכרון מיוחדת בשם "יד עוטף ישראל", בדומה למוסד "יד ושם". הרשות תפעל להנצחת אזרחי ישראל ותושביה שנטבחו על ידי מחבלי חמאס, ואת גבורתם של האזרחים וכוחות הביטחון וההצלה שחרפו נפשם בקרבות.

==טקסי זיכרון==
ב-9 בנובמבר 2023 התקיים בבית המוסדות הלאומיים בירושלים אירוע זיכרון, ביוזמת ההסתדרות הציונית העולמית, קרן קיימת לישראל, הסוכנות היהודית וקרן היסוד.

ב-7 בפברואר 2024 התקיים בצרפת טקס לאומי רשמי לזכר הצרפתים שנרצחו בשבעה באוקטובר ולזכר הצרפתים שנחטפו על ידי חמאס. הטקס התקיים ברחבת האינווליד בנוכחות נשיא צרפת עמנואל מקרון, ובהשתתפות אנשי הכוחות המזוינים של צרפת, פוליטיקאים ושרי ממשלה, ונציגי משפחות החטופים והנספים.

==אנדרטאות==
ב-6 בדצמבר 2023 נחנכה בכפר המכביה אנדרטה בשם "פסל עוטף ישראל" לזכר נרצחי מתקפת הפתע. בטקס השתתפו נשיא המדינה, יצחק הרצוג, ראשי רשויות מקומיות ואזוריות, נציגי משפחות שכולות, מפונים מיישובי הדרום ומשתתפים נוספים. הפסל נוצר על ידי הפסלת דינה רקנאטי, ונתרם לאחר מותה על ידי משפחת רקנאטי.

בבית העלמין באשדוד הוקמה אנדרטה לזכר נרצחי שבעה באוקטובר שנקברו בבית העלמין.

עיריית פתח תקווה קיבלה החלטה להקים בעיר גשר ואנדרטה לזכר קורבנות מתקפת הפתע וחללי מלחמת חרבות ברזל.

==מדבקות הנצחה==
מדבקות הנצחה לזכר קורבנות מתקפת הפתע
ביישובים רבים משפחות הקורבנות הדפיסו מדבקות הנצחה לזכר הקורבנות, ואלה הודבקו במקומות ציבוריים.

בירושלים הפיצה עמותת "שומרות ושומרים על הבית המשותף" כ-100,000 מדבקות לזכר הקורבנות, הדומות למדבקת "יזכור" המסמלת את יום הזיכרון לחללי מערכות ישראל, אך במקום פרח דם המכבים מופיע בה פרח הכלנית, הפורח באזור הדרום שנפגע בזמן המתקפה.

==קישורים חיצוניים==

*

==הערות שוליים==

קטגוריה:מתקפת הפתע על ישראל (2023)
קטגוריה:מלחמת חרבות ברזל: אבידות והנצחה
קטגוריה:הנצחת חללי הטרור בישראל
קטגוריה:הנצחת חללי מערכות ישראל
בודאי (בעלבכ)

בּודָאי (בערבית: بوداي) הוא כפר לבנוני בנפת בעלבכ שבמחוז בעלבכ-הרמל. שטחו של הכפר 5,989 דונם. נכון לשנת 2017, מנתה האוכלוסייה 8,000 נפש.<ref></ref>

== אטימולוגיה ==
המילה בודאי היא ממקור פיניקי קדום. "דאי" מציין עושר ושפע, ו"בא" נוספה להברה כדי לציין את המקום, כלומר: מקום העושר והשפע. בחלוף הימים שם היישוב "באדאי", השתנה לבּודָאי.<ref name=":0"></ref>

== מיקום וגאוגרפי ==
הכפר בודאי שוכן במחוז בעלבכ, כ-17 ק"מ מערבית, צפון-מערבית לעיר בעלבכ, על גדות נהר הליטני, בסמוך לכביש המרכזי A-8, למרגלות הר הלבנון, בגובה של כ-1,050 מטר מעל פני הים. הכפר משקיף על בקעת הבקאע לכיוון העיר בעלבכ והרי הלבנון המזרחי, המפרידים בין לבנון לסוריה. הכפר נמצא במרחק של כ-26 ק"מ מגבול לבנון-סוריה.<ref></ref>

הכפר גובל מצפון ב, מדרום ב, וממזרח בכפר חוש א-ד'הב.

הגידולים העיקריים הם: עצי משמש, וגידולי שדה, כמו: תפוחי אדמה, דגנים ובצל.

== היסטוריה ==
באדמות הכפר ובסביבתו נמצאו חרסים שבורים, אבנים מסותתות וכתובות חקוקות על הסלעים, ממצאים המעידים על יישוב עתיק במקום. לא נערכו במקום חפירות מסודרות.<ref name=":0" />

== אוכלוסייה ==
רוב אוכלוסיית הכפר הם מוסלמים שיעים, ומיעוטם מוסלמים סונים וכן יש בעיירה גם כמה משפחות נוצריות מזרמים שונים.

כשמונים אחוז מהתושבים עוסקים בחקלאות.

== מוסדות העיר ==
בשנת 2004 סופח הכפר אל-עלאק לבודאי, והמועצה המקומית נקראת "עיריית בודאי ואל-עלאק" (بلدية بوداي والعلاق).<ref></ref>

בכפר יש מסגד ישן, חוסייניה, ומקאם "נבי צאדק" (ממוקם על גבעה ממערב לעיירה, באמצע אזור מיוער).<ref name=":0" />

חינוך: בית ספר יסודי מעורב, חטיבת ביניים מעורבת, בית ספר פרטי שהוקם על ידי חזבאללה בשנת 1986, המשמש תלמידים מהכפר ומהכפרים השכנים.<ref name=":0" />

== מלחמת חרבות ברזל ==
בתאריך 26 מרץ 2024, תקף חיל האוויר הישראלי מטרות חזבאללה במישור הסמוך לכפר.<ref></ref>

== אישים מהכפר ==
* מוחמד יזבכ: ממייסדי חזבאללה וראש מועצת השריעה של הארגון.<ref></ref>

== הערות שוליים ==

קטגוריה:לבנון: אתרי מורשת עולמית
קטגוריה:לבנון: אתרים ארכאולוגיים
לב סקווירסקי

לב סולומונוביץ' סקווירסקי (ברוסית: Лев Соломонович Сквирский; 15 בספטמבר 1903 – 5 באפריל 1990) היה גנרל יהודי-סובייטי בצבא האדום.

== ביוגרפיה==
נולד בעיירה סטפנצי שליד קניב במשפחה יהודית. למד בגימנסיה. התגייס לצבא האדום במהלך מלחמת האזרחים ברוסיה ב-1919, השתתף בלוחמה נגד כוחות הצבא הלבן בדרום אוקראינה. בהמשך הועבר עם יחידתו לחזית הפולנית, אך בדרך חלה בטיפוס הבהרות ואושפז בבית חולים למשך כחצי שנה. מ־1922 עד 1924 למד בבית הספר לקציני חיל רגלים בקייב. בתום הלימודים שירת כמפקד מחלקה ומפקד פלוגה בדיוויזיה מס' 98. בשנת 1930 עבר לשרת במטה הכללי של הצבא האדום. בשנת 1934 עבר לשרת כמדריך ומרצה באקדמיה צבאית במוסקבה. בשנת 1938 הועלה לדרגת קולונל. בספטמבר 1939 מונה לראש אגף המבצעים במטה הארמייה ה-14. נטל חלק במלחמת החורף. בעקבות תפקודו הטוב במלחמה - מונה לראש המטה של הארמייה ה-14.

לאחר הפלישה הנאצית לברית המועצות הארמייה ה-14 הייתה ניהלה קרבות בגבול עם פינלנד החל מחופי ים ברנץ ועד לשטח אחראיותה של הארמייה ה-7. סווירסקי תכנן וניהל את קרבות המגננה, בם הצליחה הארמייה ה־14 לבלום את התקדמות הוורמאכט ומנע ממנו לכבוש את העיר מורמנסק. בספטמבר 1941 הועלה סווירסקי לדרגת גנרל-מיור ומונה לראש המטה של חזית קרליה.

במאי 1943 מונה למפקד הארמייה ה-26, שהייתה חלק מחזית קרליה. פיקד עליה במהלך מתקפת ויבורג–פטרוזאבודסק. באוגוסט 1944 - הועלה לדרגת גנרל-לייטננט. בנובמבר 1944, לאחר חתימת הסכם הפסקת אש בין ברית המועצות לפינלנד, הועברה הארמייה ה-26 מאזור קרליה אל העורף והחלה להתכונן ללחימה בשטחה של הונגריה. הפיקוד העליון החליט כי סווירסקי לא ימשיך לפקד על הארמייה, אלא ימונה לראש המטה של מחוז צבאי שהוקם בשטחה של בלארוס.

לאחר המלחמה המשיך סקווירסקי את השירות בכוחות המזוינים של ברית המועצות. היה ראש מטה של מחוז צבאי אוראל מ־1946 עד 1951. לאחר מכן עבר לתפקידי הדרכה, היה מרצה בכיר באקדמיה צבאית של המטה הכללי. בשנת 1960 סיים את שירותו הצבאי.

במהלך שירותו עוטר בעיטור לנין, ארבעה עיטורי הדגל האדום, עיטור קוטוזוב מדרגה שנייה, עיטור המלחמה הפטריוטית הגדולה מדרגה ראשונה, 2 עיטורי הכוכב האדום.

התגורר במוסקבה, שם נפטר ב-5 באפריל 1990 . נקבר בבית העלמין טרויקורובסקויה.

==קישורים חיצוניים==

* [https://encyclopedia.mil.ru/encyclopedia/heroes/USSR/more.htm?id=12101541@morfHeroes ביוגרפיה של לב סקווירסקי באתר משרד ההגנה הרוסי] 
* [https://www.jewmil.com/biografii/item/472-skvirskij-lev-solomonovich ביוגרפיה של לב סקווירסקי באתר המוקדש ללוחמים היהודים במלחמת העולם השנייה] 
==הערות שוליים==

קטגוריה:אנשי הצבא האדום במלחמת האזרחים ברוסיה
קטגוריה:יהודים אנשי הצבא האדום במלחמת העולם השנייה
קטגוריה:גנרלים יהודים סובייטים
קטגוריה:מפקדי ארמיות בצבא האדום במלחמת העולם השנייה
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור קוטוזוב
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:אישים הקבורים בבית העלמין טרויקורובסקויה
קטגוריה:סובייטים שנולדו ב-1903
קטגוריה:סובייטים שנפטרו ב-1990
מוחמד במבה (כדורגלן)

מוחמד במבה (בצרפתית: Mohamed Bamba; נולד ב-10 בדצמבר 2001 בבואקה שבחוף השנהב) הוא כדורגלן איבוארי המשחק בעמדת החלוץ בקבוצת לוריאן מליגת העל הצרפתית.

== קריירת מועדונים ==
במבה גדל במחלקת הנוער של בואקה. הוא ערך 78 הופעות ליגה במדי הקבוצה הבוגרת של המועדון במסגרת ליגת העל של חוף השנהב, בהן הבקיע 13 שערים.

ב-18 בינואר 2020 חתם במבה בהפועל ראשון לציון מהליגה הלאומית. הוא שיחק במועדון במשך שלוש שנים וחצי, בהן ערך 98 הופעות ליגה והבקיע 30 שערים. בעונת 2022/2023 סיים כמלך השערים של הליגה הלאומית, עם 20 שערי ליגה ב-36 הופעות.

ב-28 ביולי 2023 חתם במבה על חוזה לשלוש שנים בוולפסברג מהבונדסליגה האוסטרית. הוא ערך 15 הופעות ליגה במדי המועדון, בהן הבקיע ששה שערים.

ב-26 בינואר 2024 חתם במבה על חוזה לארבע שנים וחצי בלוריאן מליגת העל הצרפתית.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני הפועל ראשון לציון
קטגוריה:כדורגלני וולפסברג
קטגוריה:כדורגלני לוריאן
קטגוריה:כדורגלנים זרים בישראל
קטגוריה:ספורטאים זרים באוסטריה
קטגוריה:ספורטאים איבוארים בצרפת
קטגוריה:איבוארים שנולדו ב-2001
משפחת אבוקארא

מִשְׁפַּחַת אַבּוּקַארַא (בספרות ובעיתונות העברית שמה נכתב גם: אבוקרא, אבוקארה, אבוקרה, א-בוקרה ובוקארה) הייתה משפחת רבנים, דיינים ותלמידי חכמים מקהילת הגראנה שבקרב יהדות תוניסיה.

==אישים בולטים==
===אברהם אבוקארא הראשון (הגדול)===
רב ודיין, שימש אב בית הדין הגורני בתוניס. ב"פנקס הקהילה היהודית הפורטוגיזית בתוניס" מצוין כי אברהם אבוקארא חתום על מספר רב של תעודות ותקנות, ובכלל זה התחייבות לתמיכה בכולל טבריה ותקנות בדבר עסקאות מכר ומשכונות. נפטר בכ"ד בתשרי ה'תקע"ח, 1817.

===אברהם בן חיים אבוקארא===
רב ודיין בבית הדין הגורני בתוניס, בן דורו של דניאל קרטוזו. נפטר בשנת ה'תרל"ב, 1872.

===אברהם בן משה אבוקארא===

רב, דיין ומקובל, נכדו של אברהם אבוקארא הראשון ובן דורו של אברהם (בן חיים) אבוקארא. שימש אף הוא דיין בבית הדין הגורני בתוניס, ולאחר פטירתו של דניאל קרטוזו, מונה לאב בית הדין. חיבר את הספר "ביאורים וחידושי דינים בשולחן ערוך יורה דעה" בארבעה כרכים: "בית הספקות" על כללי הספקות, "בית האסירים" על דיני מאכלים אסורים, "בית המשתה" על דיני יין נסך ו"בית המטבחיים" על דיני שחיטה. מן הספר שרד רק הכרך הראשון, שיצא לאור תחת השם "בן אברהם" בהוצאת יעקב בוקארה שנתיים לאחר פטירתו בי' בכסלו ה'תר"ם, 25 בנובמבר 1879.

===גבריאל אבוקארא===
רב ומלמד. נפטר בכ"א בכסלו ה'תקי"א, 1751

===יעקב אבוקארא===

רב ומנהיג ציוני בתוניסיה, נכד דודתו של אברהם (בן משה) אבוקארא. שימש דיין בית הדין של יהודי תוניסיה ומשנת 1914 ועד פטירתו שימש הרב הראשי של קהילת הגראנה. ייצג את יהדות תוניסיה בקונגרס הציוני העולמי העשירי וייסד את האגודות הציוניות "אגודת ציון" ו"יושבת ציון".

===שמשון אבוקארא הראשון===
תלמיד חכם ודיין בבית הדין הגורני, בן דורו של מסעוד רפאל אלפסי. למד בבית המדרש של יצחק לומברוזו, וכאשר האחרון נפטר הוצע לו להתמנות לרב הראשי של יהדות תוניסיה, אלא שהוא סירב להצעה. נפטר בשנת ה'תקכ"ט, 1769.

===שמשון אבוקארא השני===
סופר סת"ם ותלמיד חכם. חותנו של אברהם (בן משה) אבוקארא. כתב את הספר "עת לדבר", שיצא לאור בשנת ה'תר"ך, 1860, ובו פרשנות להגדה של פסח על דרך המדרש.

==לקריאה נוספת==
* יצחק אברהמי (מהדיר), פנקס הקהילה היהודית הפורטוגיזית בתוניס, לוד, אורות יהדות המגרב, תשנ"ז

==קישורים חיצוניים==
* 

==הערות שוליים==

קטגוריה:משפחות יהודיות
קטגוריה:משפחות רבנים
משל קטן

"משל קטן" (בגרמנית: Kleine Fabel) הוא סיפור קצר שנכתב על ידי פרנץ קפקא, ככל הנראה בשנת 1920. הסיפור, שאורכו פסקה אחת, פורסם לאחר מותו של קפקא על ידי מקס ברוד, שגם נתן לו את שמו.

הסיפור תורגם לעברית על ידי אברהם כרמל כחלק מהקובץ "תיאור של מאבק", בהוצאת שוקן.<ref></ref>

== הסיפור ==
"אוח", אמר העכבר, "העולם הולך וקָטֵן מיום ליום. בתחילה הוא היה כל כך גדול שפחדתי, המשכתי לרוץ ולרוץ, ושמחתי כשראיתי מימין ומשמאל קירות במרחק, אבל הקירות הארוכים האלה הצטמצמו כל כך מהר שאני כבר בחדר האחרון, ושם בפינה עומדת המלכודת שאליה אני רץ."

"אתה רק צריך לשנות את הכיוון שלך," אמר החתול, ואכל אותו.<ref></ref>

== בתרבות ==
* דייוויד פוסטר וואלאס דן בסיפור זה במאמר שפורסם בעברית כחלק מהאוסף טבעו של הכיף, בהוצאת הקיבוץ המאוחד.<ref></ref>
* קיים עיבוד קומיקס לסיפור, שאויר על ידי פיטר קופר, כחלק מהקובץ- Give It Up! .

== קישורים חיצוניים ==
* [https://web.archive.org/web/20091018083949/http://themodernword.com/kafka/kafka_stall.html עיבוד קומיקס מאת וינסנט סטאל]
* [https://cris.haifa.ac.il/en/publications/שדה-ראיה-ועולם-דרכי-ארגון-המרחב-במשל-קטן-של-קאפקא-ובמשל-קטן-של-אי שדה-ראיה ועולם: דרכי ארגון המרחב ב"משל קטן" של קאפקא ובמשל קטן של איסופוס], גבריאל צורן, אוניברסיטת חיפה

== הערות שוליים ==

קטגוריה:סיפורי פרנץ קפקא
קטגוריה:סיפורים קצרים
קטגוריה:משלים
קטגוריה:ספרות גרמנית
בארס M

בארס M (ברוסית:Барс-М, נמר משודרג) היא סדרת לווייני צילום לצורכי ריגול שפותחה ברוסיה. השיגור הראשון בוצע בשנת 2015.

פיתוח לווייני "בארס" שהיו צריכים להחליף לווייני יאנטר 1KFT החל בתחילת שנות ה-90 של המאה ה-20. המערכת האופטית הייתה צריכה להיות מתוכננת על ידי קבלן מבלארוס. בשנת 2005 התוכנית בוטלה על ידי משרד ההגנה של רוסיה.

בשנת 2008 החלו עבודות על התוכנית החדשה תחת שם "בארס M". פיתוח מערכת אופטית הועבר למפעל LOMO בסנקט פטרבורג ואחריות כוללת על פיתוח הלוויין הועברה למרכז הטילים והחלל פרוגרס. הלוויין שנבנה היה במשקל 4,000 ק"ג ומתוכנן לפעילות של כ-5 שנים. הלוויין מצויד במערכת מדחפים זהה לזו שהותקנה בלוויינים אחרים של אותו יצרן.

ממספר סיבות סיום הפיתוח והבנייה נמשכו מעל המתוכנן. השיגור שהיה תחילה מתוכנן לשנת 2012 ונדחה מספר פעמים. בסופו של דבר השיגור בוצע בשנת 2015 מקוסמודרום פלסצק בעזרת משגר מדגם סויוז 2.1A. גם יתר הלוויינים שוגרו באותה צורה.

נכון לפברואר 2024 שוגרו 5 לוויינים.

==רשימת שיגורים==
כל השיגורים בוצעו מקוסמודרום פלסצק בעזרת משגר לוויינים וחלליות מסדרת סויוז 2.

{| class="wikitable " width="600"
|- bgcolor="#ccfccf" align="center"
| תאריך שיגור||לוויין
|-
| 27 בפברואר 2015||[https://nssdc.gsfc.nasa.gov/nmc/spacecraft/display.action?id=2015-009A קוסמוס 2503]
|-
| 24 במרץ 2016||[https://nssdc.gsfc.nasa.gov/nmc/spacecraft/display.action?id=2016-020A קוסמוס 2515]
|-
| 19 במאי 2022||[https://nssdc.gsfc.nasa.gov/nmc/spacecraft/display.action?id=2022-054A קוסמוס 2556]
|-
| 23 במרץ 2023||[https://nssdc.gsfc.nasa.gov/nmc/spacecraft/display.action?id=2023-040A קוסמוס 2567]
|-
| 21 בדצמבר 2023||[https://nssdc.gsfc.nasa.gov/nmc/spacecraft/display.action?id=2023-201A קוסמוס 2573]
|}

==קישורים חיצוניים==
* [https://space.skyrocket.de/doc_sdat/bars-m.htm רשימת שיגורים]
* [https://www.russianspaceweb.com/bars.html פרויקט בארס]
* [https://www.russianspaceweb.com/bars-m.html פרויקט בארס M]

קטגוריה:לוויינים רוסיים
קטגוריה:לווייני ריגול
קטגוריה:צילום על ידי לוויין
ניווליר

ניווליר (ברוסית:Нивелир, מאזנת) היא סדרת לוויינים מתוצרת רוסיה לצרכים צבאיים. באופן רשמי היא מיועדת לבדיקת וביצוע תיקונים בלוויינים שנמצאים במסלול סביב כדור הארץ. לפי השארה המקובלת הם מיועדים להיות נשק נגד לוויינים.

בתקופת ברית המועצות פעלה תוכנית לפיתוח נשק נגד לוויינים ובוצעו שיגורי ניסיון. התוכנית הוקפאה לאחר התפרקות ברית המועצות.

בשנת 2011 מכון לפיתוח טכנולוגיות חדשות במוסקבה קיבל הזמנה לפיתוח לוויינים שמסוגלים להתקרב ללוויינים אחרים, לבצע בדיקות ותיקונים במידת הצורך. הדבר חריג כי ככלל הזמנות מבוצעות על ידי משרד ההגנה של רוסיה מרוסקוסמוס.

שיגורי ניסיון של לוויינים ראשונים בוצעו החל משנת 2013.

בדצמבר 2013 שוגר לוויין "קוסמוס 2491". לא שוחרר מידע על מטרות השיגור. הוא נהרס תוך זמן קצר.

במאי 2014 שוגר לוויין "קוסמוס 2499". באותו שיגור היו לוויינים נוספים. הלוויין ביצע תמרונים במהירויות שונות והתקרב ללוויינים אחרים.

במרץ 2015 שוגר לוויין "קוסמוס 2504". הוא ביצע מספר תמרונים במהירויות שונות. בשנת 2017 הוא עבר ליד שרידי לוויין סיני שהושמד על ידי נשק נגד לוויינים. 

בשנת 2017 שוגר לוויין "קוסמוס 2523". תוך זמן קצר הוא שחרר לוויין "קוסמוס 2521". לכאורה היה צפוי שהלוויין ששוחרר מלוויין האם יבדוק את מצבו. אמנם לוויין "קוסמוס 2523" שינה את גובה המסלול בכ-100 ק"מ ולא התקרב לאף לוויין אחר.

באוגוסט 2019 משרד הביטחון הכיר בקיום התוכנית. 

בנובמבר 2019 שוגר לוויין "קוסמוס 2542". לאחר 11 ימי טיסה הוא שחרר לוויין "קוסמוס 2543". בדצמבר לוויין "קוסמוס 2542" מיקם את עצמו כמה עשרות קילומטרים מלוויין ריגול אמריקאי מסדרה KH-11 KENNEN.

==רשימת שיגורים==
כל השיגורים בוצעו מקוסמודרום פלסצק.

{| class="wikitable " width="600"
|- bgcolor="#ccfccf" align="center"
| תאריך שיגור||לוויין
|-
| 25 בדצמבר 2013||[https://nssdc.gsfc.nasa.gov/nmc/spacecraft/display.action?id=2013-076E קוסמוס 2491]
|-
| 23 במאי 2014||[https://nssdc.gsfc.nasa.gov/nmc/spacecraft/display.action?id=2014-028E קוסמוס 2499]
|-
| 31 במרץ 2015||[https://nssdc.gsfc.nasa.gov/nmc/spacecraft/display.action?id=2015-054A קוסמוס 2504]
|-
| 23 ביוני 2017||[https://nssdc.gsfc.nasa.gov/nmc/spacecraft/display.action?id=2017-037D קוסמוס 2521]
|-
| 25 בנובמבר 2019||[https://nssdc.gsfc.nasa.gov/nmc/spacecraft/display.action?id=2019-079A קוסמוס 2542]
|}

==קישורים חיצוניים==
* [https://www.russianspaceweb.com/Cosmos-2504.html פעילות קוסמוס 2504]
* [https://www.russianspaceweb.com/cosmos-2542.html פעילות קוסמוס 2542]
* [https://www.theverge.com/2020/7/23/21335506/russia-anti-satellite-weapon-test-kosmos-2543 פעילות קוסמוס 2543]
* [https://www.russianspaceweb.com/napryazhenie.html פעילות קוסמוס 2523]

==הערות שוליים==

קטגוריה:לוויינים רוסיים